CELEX: 52015PC0311
Language: hu
Date: 2015-06-26
Title: Javaslat A TANÁCS HATÁROZATA az egyrészről az Európai Unió és tagállamai, másrészről a Koreai Köztársaság közötti keretmegállapodáshoz a Horvát Köztársaság Európai Unióhoz történő csatlakozására tekintettel csatolt jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

EURÓPAI
                             BIZOTTSÁG
                                                       Brüsszel, 2015.6.26.
                                                       COM(2015) 311 final
                                                       2015/0137 (NLE)
                                             Javaslat
                                 A TANÁCS HATÁROZATA
   az egyrészről az Európai Unió és tagállamai, másrészről a Koreai Köztársaság közötti
   keretmegállapodáshoz a Horvát Köztársaság Európai Unióhoz történő csatlakozására
     tekintettel csatolt jegyzőkönyvnek az Európai Unió és tagállamai nevében történő
                            aláírásáról és ideiglenes alkalmazásáról
HU                                                                                      HU
 ---pagebreak---                                                 INDOKOLÁS
   1.        A JAVASLAT HÁTTERE
   A Horvát Köztársaság csatlakozási okmánya értelmében Horvátország csatolt jegyzőkönyv
   útján csatlakozik az Európai Unió és tagállamai által aláírt vagy megkötött nemzetközi
   megállapodásokhoz.
   A Tanács 2012. szeptember 14-i határozata1 felhatalmazta a Bizottságot, hogy a vonatkozó
   jegyzőkönyvek megkötése érdekében kezdjen tárgyalásokat az érintett harmadik országokkal.
   2010. május 10-én aláírták az egyrészről az Európai Unió és tagállamai, másrészről a Koreai
   Köztársaság közötti keretmegállapodást (a továbbiakban: a megállapodás).
   A Koreai Köztársasággal folytatott tárgyalásokat követően az alábbi különálló javaslatok
   kerülnek benyújtásra:
             i.     Javaslat a megállapodáshoz Horvátország Európai Unióhoz történő
                    csatlakozására tekintettel csatolt jegyzőkönyv aláírásáról és ideiglenes
                    alkalmazásáról (a továbbiakban: a jegyzőkönyv) szóló tanácsi határozatra;
             ii.    Javaslat a jegyzőkönyv megkötéséről szóló tanácsi határozatra, amelyet a
                    Tanács a jegyzőkönyv aláírását követően kellő időben átvesz.
   2.        AZ ÉRDEKELT FELEKKEL FOLYTATOTT KONZULTÁCIÓK ÉS A
             HATÁSVIZSGÁLATOK EREDMÉNYEI
   A Koreai Köztársasággal folytatott tárgyalások a jegyzőkönyv parafálásával sikeresen
   lezárultak. A Bizottság úgy ítélte meg, hogy a tárgyalások eredménye kielégítő.
   3.        A JAVASLAT JOGI ELEMEI
   A javasolt jegyzőkönyv a Horvát Köztársaságot a megállapodás szerződő felévé teszi és
   kötelezi az Uniót, hogy biztosítsa a megállapodás hiteles változatát horvátul, mely immár az
   Unió hivatalos nyelve.
   A Bizottság a Tanács felhatalmazását kéri az egyrészről az Európai Unió és tagállamai,
   másrészről a Koreai Köztársaság közötti keretmegállapodáshoz Horvátország Európai
   Unióhoz történő csatlakozására tekintettel csatolt jegyzőkönyvnek az Európai Unió és
   tagállamai nevében történő aláírásához és ideiglenes alkalmazásához. A jegyzőkönyv aláírását
   követően a jegyzőkönyv megkötésére irányuló második javaslatot a Tanács megfelelő időn
   belül megvizsgálja.
   1
           A Tanács határozata az Európai Unió vagy az Európai Unió és tagállamai, valamint egy vagy több
           harmadik ország vagy nemzetközi szervezet által aláírt vagy megkötött megállapodásoknak a Horvát
           Köztársaság Európai Unióhoz történő csatlakozására való tekintettel történő kiigazítására irányuló
           tárgyalások megkezdésére való felhatalmazásról (13351/12 sz. tanácsi dokumentum, LIMITED).
HU                                                     2                                                      HU
 ---pagebreak---                                                                2015/0137 (NLE)
                                                   Javaslat
                                        A TANÁCS HATÁROZATA
     az egyrészről az Európai Unió és tagállamai, másrészről a Koreai Köztársaság közötti
     keretmegállapodáshoz a Horvát Köztársaság Európai Unióhoz történő csatlakozására
       tekintettel csatolt jegyzőkönyvnek az Európai Unió és tagállamai nevében történő
                                aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. és 212.
   cikkére, összefüggésben 218. cikkének (5) bekezdésével,
   tekintettel a Horvát Köztársaság csatlakozási okmányára és különösen annak 6. cikke (2)
   bekezdésére,
   tekintettel az Európai Bizottság javaslatára,
   mivel:
   (1)     2010. május 10-én Brüsszelben aláírták az egyrészről az Európai Unió és tagállamai,
           másrészről a Koreai Köztársaság között létrejött keretmegállapodást2 (a továbbiakban:
           a megállapodás).
   (2)     A Horvát Köztársaság 2013. július 1-jén az Európai Unió tagjává vált.
   (3)     A csatlakozási okmány 6. cikkének (2) bekezdésében foglalt feltételek szerint
           Horvátországnak a megállapodáshoz való csatlakozásáról a megállapodáshoz csatolt
           jegyzőkönyv útján kell megállapodni. Olyan egyszerűsített eljárás alkalmazandó,
           amelynek keretében a jegyzőkönyvet a tagállamok nevében egyhangúlag eljáró Tanács
           és az érintett harmadik országok kötik meg.
   (4)     A Tanács 2012. szeptember 14-én felhatalmazta a Bizottságot, hogy kezdjen
           tárgyalásokat az érintett harmadik országokkal3. A Koreai Köztársasággal folytatott
           tárgyalások a jegyzőkönyv parafálásával sikeresen lezárultak.
   (5)     Hatálybalépése előtt a jegyzőkönyv 4. cikkének (3) bekezdése rendelkezik ideiglenes
           alkalmazásáról.
   (6)     A jegyzőkönyvet alá kell írni, feltételezve egy későbbi időpontban történő megkötését,
           és ideiglenesen alkalmazni kell,
   2
           HL L 332., 2005.12.19., 2. o.
   3
           A Tanács határozata az Európai Unió vagy az Európai Unió és tagállamai, valamint egy vagy több
           harmadik ország vagy nemzetközi szervezet által aláírt vagy megkötött megállapodásoknak a Horvát
           Köztársaság Európai Unióhoz történő csatlakozására való tekintettel történő kiigazítására irányuló
           tárgyalások megkezdésére való felhatalmazásról (13351/12 sz. tanácsi dokumentum, LIMITED).
HU                                                     3                                                      HU
 ---pagebreak---    ELFOGADTA EZT A HATÁROZATOT:
                                              1. cikk
   Az egyrészről az Európai Unió és tagállamai, másrészről a Koreai Köztársaság közötti
   keretmegállapodáshoz csatolt jegyzőkönyvnek az Európai Unió és tagállamai nevében történő
   aláírását a Tanács az Unió és tagállamai nevében jóváhagyja, feltételezve az említett
   jegyzőkönyv megkötését.
   A jegyzőkönyv szövegét csatolták e határozathoz.
                                              2. cikk
   A Tanács Főtitkársága teljes mértékben felhatalmazza főtárgyaló által megjelölt személyt
   vagy személyeket a jegyzőkönyv aláírására, feltételezve annak megkötését.
                                              3. cikk
   A jegyzőkönyvet, feltételezve annak későbbi időpontban történő megkötését és a
   hatálybalépéséig, annak 4. cikke (3) bekezdésével összhangban ideiglenesen alkalmazni kell.
                                              4. cikk
   Ez a határozat az elfogadásának napján lép hatályba. Ezt a határozatot az Európai Unió
   Hivatalos Lapjában ki kell hirdetni.
   Kelt Brüsszelben, -án/-én.
                                               a Tanács részéről
                                               az elnök
HU                                               4                                             HU
 ---documentbreak---                              EURÓPAI
                             BIZOTTSÁG
                                                       Brüsszel, 2015.6.26.
                                                       COM(2015) 311 final
                                                       ANNEX 1
                                         MELLÉKLET
                                       JEGYZŐKÖNYV
   az egyrészről az Európai Unió és tagállamai, másrészről a Koreai Köztársaság közötti
     KERETMEGÁLLAPODÁSHOZ a Horvát Köztársaság Európai Unióhoz történő
                                   csatlakozására tekintettel
                                        a következőhöz:
                                             Javaslat
                                     A Tanács határozata
   az egyrészről az Európai Unió és tagállamai, másrészről a Koreai Köztársaság közötti
   keretmegállapodáshoz a Horvát Köztársaság Európai Unióhoz történő csatlakozására
     tekintettel csatolt jegyzőkönyvnek az Európai Unió és tagállamai nevében történő
                            aláírásáról és ideiglenes alkalmazásáról
HU                                                                                      HU
 ---pagebreak---                                          JEGYZŐKÖNYV
     az egyrészről az Európai Unió és tagállamai, másrészről a Koreai Köztársaság közötti
       KERETMEGÁLLAPODÁSHOZ a Horvát Köztársaság Európai Unióhoz történő
                                     csatlakozására tekintettel
   A BELGA KIRÁLYSÁG,
   A BOLGÁR KÖZTÁRSASÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   ÍRORSZÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG,
   A HORVÁT KÖZTÁRSASÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   MAGYARORSZÁG,
   MÁLTA,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   ROMÁNIA,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA              ÉS    ÉSZAK-ÍRORSZÁG           EGYESÜLT     KIRÁLYSÁGA,
   az Európai Unióról szóló szerződés, az Európai Unió működéséről szóló szerződés szerződő
   felei, a továbbiakban: a tagállamok, és
HU                                               2                                          HU
 ---pagebreak---    AZ EURÓPAI UNIÓ, a továbbiakban: az Unió,
   egyrészről, valamint
   A KOREAI KÖZTÁRSASÁG
   másrészről,
   a továbbiakban együttesen: a szerződő felek,
   MIVEL:
   2010. május 10-én Brüsszelben alárták az egyrészről az Európai Unió és tagállamai,
   másrészről a Koreai Köztársaság közötti keretmegállapodást (a továbbiakban: a
   megállapodás);
   2011. december 9-én Brüsszelben aláírták a Horvát Köztársaság Európai Unióhoz történő
   csatlakozásáról szóló szerződést (a továbbiakban: a csatlakozási szerződés);
   A Horvát Köztársaságnak az egyrészről az Unió és tagállamai, másrészről a Koreai
   Köztársaság közötti, az Európai Unió Tanácsa által megkötött megállapodáshoz csatolt
   jegyzőkönyv megkötésével csatlakoznia kell a megállapodáshoz;
   A KÖVETKEZŐKBEN ÁLLAPODTAK MEG:
   1. cikk
   A Horvát Köztársaság részes félként csatlakozik az egyrészről az Európai Unió és tagállamai,
   másrészről a Koreai Köztársaság közötti keretmegállapodáshoz.
   2. cikk
   E jegyzőkönyv parafálását követő kellő időben az Európai Unió továbbítja a tagállamainak,
   valamint a Koreai Köztársaságnak a megállapodás horvát nyelvű változatát. Feltételezve e
   jegyzőkönyv hatálybalépését, az e cikk első mondatában szereplő nyelvi változat a
   megállapodás eredeti nyelvi változataira vonatkozóakkal megegyező feltételek mellett válik
   hitelessé.
   3. cikk
   E jegyzőkönyv a megállapodás szerves részét képezi.
   4. cikk
   (1) E jegyzőkönyvet a szerződő feleknek saját eljárásaikkal összhangban jóvá kell hagyniuk.
   A szerződő felek értesítik egymást az e célból szükséges eljárások befejezéséről.
   (2) E jegyzőkönyv az azt az időpontot követő hónap első napján lép hatályba, amelyen a
   szerződő felek értesítették egymást az ehhez szükséges eljárások befejezéséről.
   (3) Feltételezve későbbi időpontban való megkötését, a jegyzőkönyvet annak aláírásától
   ideiglenesen alkalmazni kell.
HU                                                3                                             HU
 ---pagebreak---    5. cikk
   E jegyzőkönyv két-két eredeti példányban készült angol, bolgár, cseh, dán, észt, finn, francia,
   görög, holland, horvát, ír, lengyel, lett, litván, magyar, máltai, német, olasz, portugál, román,
   spanyol, svéd, szlovák, szlovén, valamint a Koreában használt hivatalos nyelven; a szövegek
   mindegyike egyaránt hiteles.
   FENTIEK HITELÉÜL az alulírott meghatalmazottak aláírták e jegyzőkönyvet.
   Kelt […]-ban/-ben, a […] év […] havának […] napján.
   AZ EURÓPAI UNIÓ ÉS TAGÁLLAMAI RÉSZÉRŐL
   A KOREAI KÖZTÁRSASÁG RÉSZÉRŐL
HU                                                   4                                               HU